תקנות הרשות הארצית לכבאות והצלה (כללי התנהגות ובטיחות אש בקיום מדורות)

{{ח:התחלה}}
{{ח:כותרת|תקנות הרשות הארצית לכבאות והצלה (כללי התנהגות ובטיחות אש בקיום מדורות), התשע״ה–2015}}

{{ח:פתיח-התחלה}}
{{ח:תיבה|ק״ת תשע״ה, 836|תקנות הרשות הארצית לכבאות והצלה (כללי התנהגות ובטיחות אש בקיום מדורות)|https://olaw.org.il/takanot/takanot-7489.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הרשות הארצית לכבאות והצלה#סעיף 42|סעיף 42(א)(3)}} {{ח:חיצוני|חוק הרשות הארצית לכבאות והצלה|לחוק הרשות הארצית לכבאות והצלה, התשע״ב–2012}} (להלן – החוק), ובאישור ועדת הפנים והגנת הסביבה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”חומר נפיץ“ – חומר, אשר בחשיפתו לחום עלול להתפוצץ, לרבות חומר נפץ כהגדרתו {{ח:חיצוני|חוק חומרי נפץ|בחוק חומרי נפץ, התשי״ד–1954}}, חומרי פירוטכניקה, מכלי לחץ, תרסיסים;
{{ח:ת|סוג=הגדרה}} ”חוק החומרים המסוכנים“ – {{ח:חיצוני|חוק החומרים המסוכנים|חוק החומרים המסוכנים, התשנ״ג–1993}};
{{ח:ת|סוג=הגדרה}} ”יער“ – שטח נטוע, בין טבעי ובין נטוע ביד אדם, לרבות חורש טבעי, בוסתנים, ונטיעות בגדות נחלים;
{{ח:ת|סוג=הגדרה}} ”כימיקל מזיק“ ו”רעל“ – כהגדרתם {{ח:חיצוני|חוק החומרים המסוכנים|בחוק החומרים המסוכנים}};
{{ח:ת|סוג=הגדרה}} ”מבנה“ – בין שהוא קבוע ובין שהוא נייד, בין שהוא בנוי אבן ובין שהוא בנוי בטון, טיט, ברזל, עץ או כל חומר אחר, לרבות כל חלק של מבנה כאמור וכל דבר המחובר לו חיבור של קבע, לרבות קיר, גדר וכיוצא באלה הגודרים או תוחמים, או המיועדים לגדור או לתחום, שטח קרקע או חלל;
{{ח:ת|סוג=הגדרה}} ”מדורה“ – דליקה יזומה מבוקרת, למעט דליקה כאמור בתוך מיתקן ייעודי להכנת אוכל או לשריפתו, או בתוך מיתקן ייעודי לחימום, ולמעט דליקה כאמור שהותרה על פי כל דין;
{{ח:ת|סוג=הגדרה}} ”מרחק“ – מרחק אופקי.

{{ח:סעיף|2|כללי התנהגות ובטיחות אש בקיום מדורה}}
{{ח:ת}} לא ידליק אדם מדורה ולא ישהה בקרבתה אלא במרחק ובאופן בטוח שאינו מסכן אותו או אחרים או רכוש, ולפי תקנות אלה.

{{ח:סעיף|3|מקום מדורה}}
{{ח:ת}} אדם המבקש להדליק מדורה, יקים אותה במרחק מן המפורטים להלן לפי הוראות אלה:
{{ח:תת|(1)}} מדורה המצויה בתוך גומה באדמה, שקוטרה אינו עולה על 50 ס״מ וגובהה עד גובה פני האדמה –
{{ח:תתת|(א)}} המרחק בין המדורה ליער – יעלה על 100 מטרים, למעט בשטח ייעודי להדלקת מדורות שהוקצה ביער, ולפי השלטים שבמקום;
{{ח:תתת|(ב)}} המרחק בין המדורה למיתקני גז ודלק – יעלה על 20 מטרים;
{{ח:תתת|(ג)}} המרחק בין המדורה למבנה – יעלה על 10 מטרים;
{{ח:תת|(2)}} מדורה שאינה כאמור בפסקה (1) –
{{ח:תתת|(א)}} המרחק בין המדורה ליער – יעלה על 150 מטרים, למעט בשטח ייעודי להדלקת מדורות שהוקצה ביער ולפי השלטים שבמקום;
{{ח:תתת|(ב)}} המרחק בין המדורה למיתקני גז ודלק – יעלה על 40 מטרים;
{{ח:תתת|(ג)}} המרחק בין המדורה לקווי חשמל וטלפון – יעלה על 20 מטרים;
{{ח:תתת|(ד)}} המרחק בין המדורה למבנה – יעלה על 20 מטרים;
{{ח:תתת|(ה)}} המרחק בין המדורה למדורה אחרת – יעלה על 4 מטרים.

{{ח:סעיף|4|גודל המדורה}}
{{ח:תת|(א)}} גודל בסיס המדורה לא יעלה על קוטר של 4 מטרים.
{{ח:תת|(ב)}} גובה מערום חומרי הבעירה המשמשים למדורה לא יעלה על 3 מטרים מגובה הקרקע.

{{ח:סעיף|5|חומרי הבעירה במדורה}}
{{ח:תת|(א)}} חומר הבעירה במדורה יהיה עץ יבש, חלקיו ותוצריו בלבד.
{{ח:תת|(ב)}} הדלקת המדורה לא תיעשה באמצעות כימיקל מזיק, רעל או חומר נפיץ למעט חומר מאיץ בעירה מוצק.

{{ח:סעיף|6|אמצעי כיבוי בקרבת מדורה}}
{{ח:ת}} לא ידליק אדם מדורה אלא אם כן בקרבתה יהיו מצויים מים, חול או אמצעי כיבוי אחר בכמות מספקת אשר תאפשר את כיבויה.

{{ח:סעיף|7|כיבוי המדירה}}
{{ח:ת}} לא ישאיר אדם מדורה בלא השגחה אלא לאחר שווידא את כיבויה לרבות כיבוי הגחלים ואי־הידלקות האש מחדש למשך 15 דקות.

{{ח:סעיף|8|מועד ואזור אסורים למדורות}}
{{ח:תת|(א)}} הנציב או מי שהוא הסמיך לכך רשאי לאסור על הדלקת מדורות במועד או באזור מסוים, בשל תנאים קיצוניים המעלים את הסבירות להתרחשות דליקות באותו מועד או אזור; ואולם בחגים ובמועדים שבהם נהוגה הדלקת מדורות, תהיה הסמכות האמורה נתונה לנציב בלבד.
{{ח:תת|(ב)}} רשות הכבאות וההצלה תפרסם הודעה על איסור להדליק מדורות כאמור בתקנת משנה (א) באתר האינטרנט של רשות הכבאות וההצלה ובאמצעי התקשורת.
{{ח:תת|(ג)}} לא ידליק אדם מדורה ולא ישהה לצדה במועד או באזור אשר רשות הכבאות וההצלה הודיעה שאסור להדליק בו מדורות כאמור בתקנת משנה (ב).

{{ח:סעיף|9|נסיבות מיוחדות}}
{{ח:ת}} מפקד מחוז, או מי שהוא הסמיך לכך, רשאי לאשר, במקרים חריגים, מראש ובכתב, הדלקת מדורה שלא לפי תקנות אלה, ובתנאים שיקבע, ובלבד שמצא כי ניתן לקיים רמה נאותה של בטיחות אש בנסיבות העניין.

{{ח:סעיף|10|שמירת דינים}}
{{ח:ת}} תקנות אלה באות להוסיף על הוראות כל דין ולא לגרוע מהן.

{{ח:חתימות|כ״ח בטבת התשע״ה (19 בינואר 2015)}}
* '''יצחק אהרונוביץ׳'''
השר לביטחון הפנים
{{ח:סוגר}}
{{ח:סוף}}
[[קטגוריה:בוט חוקים]]